टोटनहमको जितमा बेलको ह्याट्रिक
गेराथ बेलको ह्याट्रिकमा टोटनहमले इंग्लिस प्रिमियर लिगमा आइतबार रेलिगेसनमा परिसकेको सेफिल्ड युनाइटडेमाथि ४–० को सजिलो जित निकालेको छ । यो जितपछि टोटनहमको युरोपेली सपना पनि कायम रह्यो ।
लन्डन — गेराथ बेलको ह्याट्रिकमा टोटनहमले इंग्लिस प्रिमियर लिगमा आइतबार रेलिगेसनमा परिसकेको सेफिल्ड युनाइटडेमाथि ४–० को सजिलो जित निकालेको छ । यो जितपछि टोटनहमको युरोपेली सपना पनि कायम रह्यो ।बेलले ३६, ६१ र ६९ औं मिनेटमा गोल गरे । अर्को गोल भने सन ह्वेङ मिनले गरे । टोटनहमको ३४ खेलबाट ५६ अंक भएको छ र पाँचौं स्थानमा उक्लेको छ ।यसअघि आर्सनलले न्युकासल युनाइटेडलाई २–० ले हरायो । सेन्ट जेम्स पार्कमा भएको खेलमा आर्सनलका लागि मोहम्मद इलनेयीले पहिलो गोल गरे । लिगमा उनको यो आर्सनलका लागि पहिलो गोल हो । त्यसयता पिऐरे एमरिक अबमेयाङले दोस्रो गोल थपे ।यस्तै म्यानचेस्टर युनाइटेड र लिभरपुलबीच आइतबार नै ओल्ड ट्रायफोर्डमा हुनु पर्ने खेल रद्द गरिएको छ । म्यानचेस्टरका दुई सय भन्दा बढी समर्थकले क्लबका मालिक ग्लेजर परिवारको स्वामित्वको विरोधमा ट्रायफोर्डमा प्रवेश गरेर प्रदर्शन गरेका थिए । त्यसपछि सुरक्षालाई ध्यानमा राखेर खेल रद्द गरिएको हो । यो खेल फेरि कहिले हुने हो, त्यसबारे पछि निर्णय गरिनेछ ।